
Σύσταση φορέων για την επιτάχυνση της αναπτυξιακής δια¬ 
δικασίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε π Βουλή: 

Άρθρο πρώτο 

1. Συνιστάται ανώνυμη εταιρεία με την επωνυμία 
ΕΛΛΗΝΙΚΟ ΚΕΝΤΡΟ ΕΠΕΝΔΥΣΕΩΝ" (ΕΛ.Κ.Ε.). Στις 

διεθνείς συναλλαγές η επωνυμία αυτή μπορεί να απο¬ 
δίδεται στα αγγλικά ως ΉΕΕΕΕΝΙΟ ΟΕΝΤΕΡ ΡΟΠ 
ΙΝνΕδΤΜΕΝΤ' (Η.Ο.Ι.) ή σε ακριβή μετάφρασή της σε 
άλλη γλώσσα. 

2. Το ΕΛ.Κ.Ε. λειτουργεί χάριν του δημοσίου συμφέ¬ 
ροντος κατά τους κανόνες της ιδιωτικής οικονομίας 
και εποπτεύεται από τον Υπουργό Εθνικής Οικονομίας. 
Το ΕΛ.Κ.Ε. υπάγεται στον παρόντα νόμο και συμπλη¬ 
ρωματικά στις διατάξεις του κ.ν. 2190/1920, όπως κάθε „ 
φορά ισχύει. 

3. Το καταστατικά του ΕΛ.Κ.Ε. έχει ως εξής: 

"Άρθρο 1 
Σκοπός 

1 Σκοπός του ΕΛ.Κ.Ε. είναι η προσέλκυση, η υποδοχή, 
η προώθηση και η υποστήριξη επενδύσεων στην Ελλάδα, 
η συμβολή στη διαρκή βελτίωση του θεσμικού πλαισίου 
τους και η υποστήριξη των διεθνών συνεργασιών των 
ελληνικών επιχειρήσεων. 

2 . Για την επίτευξη του σκοπού του το ΕΛ.Κ.Ε..: 

α) Κινητοποιεί τους ενδιαφερομένους επενδυτές και 
τους πληροφορεί για το θεσμικό, νομοθετικό, φορολο-, 
γικό και χρηματοοικονομικό πλαίσιο που διέπει τις ε¬ 
πενδύσεις στην Ελλάδα. 

β) Προβάλλει στις αλλοδαπές χρηματοοικονομικές 
αγορές τις συνθήκες του επιχειρηματικού περιβάλλο¬ 
ντος και τις επενδυτικές ευκαιρίες στην Ελλάδα κατά 
τομέα και κλάδο. 

γ) Διευκολύνει και υποστηρίζει τους υποψήφιους ε¬ 


πενδυτές κατά το στάδιο της υπαγωγής της επένδυσής 
τους στους αναπτυξιακούς νόμους που κάθε φορά 
ισχύουν και τη διαδικασία της χορήγησης των σχετικών 
αδειών. Ειδικότερα: 

γα) Είναι αποκλειστικά αρμόδιο για την παραλαβή των 
αιτήσεων για ιδιωτικές επενδύσεις ή επιχειρηματικά 
σχέδια το ύψος των οποίων υπερβαίνει τα τρία δισε¬ 
κατομμύρια· (3 000.000.000) δραχμές ή το ένα δισεκα¬ 
τομμύριο (1.000.000.000) δραχμές, εφόσον το πενήντα 
τοις εκατό (50%) της ιδίας συμμετοχής προέρχεται από 
κεφάλαια εξωτερικού. Τα πιο πάνω ποσά μπορούν να 
αναπροσαρμόζονται με αποφάσεις του εποπτεύοντος 
Υπουργού. Για τις αιτήσεις επενδύσεων ή επιχειρημα¬ 
τικών σχεδίων που παραλαμβάνονται από το ΕΛ.Κ.Ε. 
δεν ισχύουν οι χρονικοί περιορισμοί υποβολής και ε¬ 
ξέτασής τους, που προβλέπονται στο εδ. α' της παρ. 
6 του άρθρου 6 του ν. 1892/1990 (ΦΕΚ 101 Α) και στο 
άρθρο 23 Α και 4α του 23 Β του ίδιου νόμου που προ¬ 
στέθηκε με το άρθρο 2 του ν. 2234/1994 (ΦΕΚ 142 Α'). 

γβ) Συντάσσει αιτιολογημένη έκθεση σκοπιμότητας, 
την οποία κοινοποιεί μαζί με τα σχετικά δικαιολογητικά 
στις υπηρεσίες που συμπράττουν στη διαδικασία πα¬ 
ροχής άδειας και υπαγωγής της επένδυσης ή του. 
επιχειρηματικού σχεδίου στους αναπτυξιακούς νόμους 
που κάθε φορά ισχύουν. 

γγ) Παρακολουθεί τη διαδικασία προώθησης και επε¬ 
ξεργασίας των σχετικών φακέλων και εκθέσεων στις 
αρμόδιες υπηρεσίες έως την έναρξη της λειτουργίας 
της επένδυσης. 

γδ) Διατυπώνει προτάσεις για τη βελτίωση του θε¬ 
σμικού πλαισίου των επενδύσεων και την προώθηση 
της διεθνούς επιχειρηματικής συνεργασίας. 

Άρθρο 2 
Διάρκεια - Έδρα 

1. Η διάρκεια του ΕΛ.Κ.Ε. είναι πενήντα (50) έτη από 
τη δημοσίευση του παρόντος στην Εφημερίδα της Κυ- 
βερνήσεως. 

2. Έδρα του ΕΛ.Κ.Ε. είναι η Αθήνα. Είναι δυνατή η 
ίδρυση παραρτημάτων, υποκαταστημάτων και γραφείων 
του σε όλη την ελληνική επικράτεια και στο εξωτερικό. 

Αρθρο 3 
Κεφάλαιο 

1. Το μετοχικό κεφάλαιο του ΕΛ.Κ.Ε.·είναι πενήντα 
εκατομμύρια (50.000.000) δραχμές, διαιρείται σε δέκα 
χιλιάδες (10.000) μετοχές ονομαστικής αξίας πέντε 
χιλιάδων (5.000) δραχμών η καθεμία και καλύπτεται 
ολόκληρο από το^Ελληνικό Δημόσιο μέσα σε τρεις (3) 
μήνες από τη δημάΙσίευση του παρόντος στην Εφημερίδα 
της Κυβερνήσεως. Με αποφάσεις του εποπτεύοντος 
Υπουργού το κεφάλαιο αυτό μπορεί να αυξηθεί έως 
και εκατό τοις εκατό (100%). Με τις ίδιες αποφάσεις 
καθορίζεται ο τρόπος και ο χρόνος της κάλυψης του 
ποσού της αύξησης και μπορεί να ορίζεται ότι η ανάληψη 
και η καταβολή του γίνεται από τράπεζες - μέλη της 
Ενωσης Ελληνικών Τραπεζών που λειτουργούν στην 
Ελλαδα ή από θυγατρικές τους εταιρίες. Γία κάθε άλλη 
αύξηση του μετοχικού κεφαλαίου του ΕΛ.Κ.Ε. εφαρμό¬ 
ζονται οι διατάξεις του κ.ν. 2190/1920 Οι εκπρόσωποι 
του Ελληνικού Δημοσίου στη γενική συνέλευση των 
μετόχων του Ε.Λ.Κ Ε. ορίζονται με κοινή απόφαση των 
Υπουργείων Εθνικής Οικονομίας και Ανάπτυξης. 

2. Οι μετοχές του ΕΛ.Κ.Ε. είναι ονομαστικές 

Αρθρο 4 
Εσοδα 

Τα έσοδα του ΕΛ.Κ.Ε. προέρχονται από ετήσια επι¬ 
χορήγηση του προγράμματος δημοσίων επενδύσεων, 
από προγράμματα της Ευρωπαϊκής Ενωσης, στο πλαίσιο 
του σκοπού του, από δωρεές, κληρονομιές, κληροδο¬ 
σίες, από την εκμετάλλευση της περιουσίας του και 
από οποιαδήποτε άλλη νόμιμη πηγή. 

Αρθρο 5 
Διαχείριση 

1 Η διαχειριστική χρήση του ΕΛ.Κ.Ε. συμπίπτει με 
το ημερολογιακό έτος. Δύο (2) μήνες πριν από την 
έναρξη κάθε χρήσης συντάσσεται ο προϋπολογισμός 
της επόμενης και μέσα στους τρεις (3) πρώτους μήνες 
κάθε ημερολογιακού έτους συντάσσεται ο απολογισμός 
της προηγούμενης χρήσής. Ο προϋπολογισμός και ο 
απολογιόμός εγκρίνονται από το Διοικητικό Συμβούλιο 
του ΕΛ.Κ.Ε. και υποβάλλονται για έγκριση στον επο- 
πτεύοντα Υπουργό. 

2. Με απόφαση του Διοικητικού Συμβουλίου είναι 
δυνατή η ανακατανομή των κονδυλίων του προϋπολο¬ 
γισμού. Για την αύξηση του συνολικού προϋπολογισμού 
απαιτείται έγκριση του συνολικού προϋπολογισμού. 

3. Ο τρόπος της διενέργειας των δαπανών, της 
σύνταξης του ισολογισμού και του απολογισμού, της 
οργάνωσης και της λειτουργίας των οικονομικών υπη¬ 
ρεσιών και κάθε άλλο θέμα σχετικό με την οικονομική 
διαχείριση του ΕΛ.Κ.Ε. ρυθμίζεται με κανονισμούς που 
καταρτίζονται από το Διοικητικό του Συμβούλιο και 
εγκρίνονται με απόφαση του εποπτεύοντος Υπουργού. 

Αρθρο 6 

Οικονομικός έλεγχος 

Η οικονομική διαχείριση του ΕΛ.Κ.Ε. υπόκειται σε 
κατασταλτικό ετήσιο έλεγχο από το Ελεγκτικό Συνέδριο 
που υποβάλλει την έκθεσή του στο Διοικητικό Συμβούλιό 
του και στον επαπτεύοντα Υπουργό. 


Αρθρο 7 
Απαλλαγές 

1 Το ΕΛ.Κ.Ε. απαλλάσσεται από κάθε δημόσιο, δη¬ 
μοτικό. κοινοτικό ή υπέρ τρίτου άμεσο ή έμμεσο φόρο, 
εκτός από το φόρο προστιθέμενης αξίας. Απαλλάσσεται 
επίσης από την υποχρέωση καταβολής δικαστικού εν¬ 
σήμου και απολαμβάνει γενικά όλων των δικονομικών 
και άλλων προνομίων και ατελειών του Δημοσίου. Η 
απαλλαγή από το φόρο συγκέντρωσης κεφαλαίων πα¬ 
ρέχεται εφόσον συντρέχουν οι προϋποθέσεις της πα¬ 
ραγράφου 2 του άρθρου 22 του ν. 1676/1986. 

2. Οι διατάξεις περί προμηθειών δεν εφαρμόζονται 
στο ΕΛ.Κ.Ε. μέχρι του ποσού των δέκα εκατομμυρίων 
(10 000.000) δραχμών. 

Αρθρο 8 

Δ'οίκηση - Εκπροσώπηση 

1 Το ΕΛ.Κ.Ε. διοικείται από εννεαμελές Διοικητικό 
Συμβούλιο, πόυ διορίζεται με απόφαση του εποπτεύο¬ 
ντος Υπουργού. Με την ίδια απόφαση ορίζονται ο 
πρόεδρος και ο αντιπρόεδρος αυτού. Ως μέλη του 
Διοικητικού Συμβουλίου διορίζονται ανώτερα τραπεζικά 
στελέχη, στελέχη επιμελητηρίων, προσωπικότητες της 
επιχειρηματικής και ακαδημαϊκής ζωής του τόπου και 
στελέχη του δημόσιου τομέα που διαθέτουν εμπειρία 
σε θέματα επενδύσεων και διεθνούς επιχειρηματικής 
δράσης. Τέσσερα από τα μέλη του Διοικητικού Συμ¬ 
βουλίου, εκτός από τον πρόεδρο και τον αντιπρόεδρο, 
διορίζονται μετά από υπόδειξη της Ενώσεως Ελληνικών 
Τραπεζών και των τριτοβάθμιων επαγγελματικών ορ¬ 
γανώσεων, που υποδεικνύουν από ένα πρόσωπο. 

2. Η θητεία του Διοικητικού Συμβουλίου είναι πενταε¬ 
τής. Εάν κενωθεί πρόωρα θέση μέλους του Διοικητικού 
Συμβουλίου διορίζεται αντικαταστάτης σύμφωνα με την 
προηγούμενη παράγραφο για το χρόνο θητείας που 
απομένει. 

3. Τα μέλη του Διοικητικού Συμβουλίου μπορούν να 
επαναδιοριστούν. η συνολική τους όμως θητεία δεν 
είναι δυνατόν να υπερβεί το χρόνο δύο θητειών. 

4. Το Διοικητικό Συμβούλιο συνεδριάζει όποτε αυτό 
είναι αναγκαίο και τουλάχιστον μια φορά κάθε μήνα, 
ύστερα από πρόσκληση του προέδρου. Τον πρόεδρο, 
απάντα η κωλυόμενο, αναπληρώνει ο αντιπρόεδρος 
Το Διοικητικό Συμβούλιο βρίσκεται σε απαρτία εφόοον 
παρίστανται πέντε τουλάχιστον μέλη του, μεταξύ των 
οποίων ο πρόεδρος ή ο αντιπρόεδρος, κοι αποφασίζει 
με απλή πλειοψηφία των παρόντων. Χρέη γραμματέα 
εκτελεί υπάλληλος του ΕΛ.Κ.Ε.. Τα πρακτικά υπογρά¬ 
φονται από τα παρόντα μέλη και το γραμματέα. 

5 Το ΕΛ.Κ.Ε. εκπροσωπείται δικαστικά και εξώδικα 
από τον πρόεδρο του Διοικητικού Συμβουλίου ή απο 
ειδικως εξουσιοδοτημένο για τη συγκεκριμένη περίπτω¬ 
ση πρόσωπο. 

6. Το Διοικητικό Συμβούλιο προσλαμβάνει γενικό διευ¬ 
θυντή με σύμβαση ορισμένου χρόνου διάρκειας τεσσά¬ 
ρων (4) ετών, ύστερα από πρόσκληση εκδήλωσης εν¬ 
διαφέροντος. Ο γενικός διευθυντής είναι το ανώτατο 
εκτελεστικό όργανο του Κέντρου, διευθύνει τις εργασίες 
του, προίσταται των υπηρεσιών του και συμμετέχει 
χωρίς δικαίωμα ψήφου στις συνεδριάσεις του Διοικητικού 
Συμβουλίου εισηγούμενος τα προς συζήτηση θέματα. 
Επίσης, ο γενικός διευθυντής καταρτίζει το ετήσιο και 
διευρυμένο πρόγραμμα δράσης και τους ετήσιους α- 

πολογισμούς έργου, που υποβάλλονται για έγκριση στο 
Διοικητικό Συμβούλιο. 

Αρθρο 9 

Στελέχωση - Εσωτερική λειτουργία 

1. Στο ΕΛ.Κ.Ε. προσλαμβάνεται προσωπικό με σύμ¬ 
βαση εργασίας αορίστου χρόνου, ορισμένου χρόνου, 
υστέρα από δημόσια προκήρυξη και αξιολόγηση των 
τυπικών και ουσιαστικών προσόντων των υποψηφίων. 
Στο παραπάνω προσωπικό περιλαμβάνεται και μία θέση 
νομικού συμβούλου, η οποία καλύπτεται με σχέση έμ¬ 
μισθης εντολής. 

2. Επιτρέπεται η απόσπαση στο ΕΛ.Κ.Ε. υπαλλήλων 
από το δημόσιο τομέα, τις τράπεζες και τις θυγατρικές 
τους εταιρείες και τον ευρύτερο δημόσιο τομέα. 

3. Οι διατάξεις περί προσλήψεων, βαθμολογίου και 
μισθολογίου του Δημοσίου και του ευρύτερου δημόσιου 
τομέα δεν εφαρμόζονται στο προσωπικό του ΕΛ.Κ.Ε 
με εξαίρεση το διοικητικό και βοηθητικό προσωπικό που 
προσλαμβάνεται σύμφωνα με τις διατάξεις του ν. 2190/ 
1994. 

Με απόφαση του Διοικητικού Συμβουλίου καθορίζονται, 
βάσει και της περιγραφής της κάθε θέσης εργασίας, 
οι αποδοχές και τα επιδόματα του προσωπικού του 
ΕΛ.Κ.Ε. στο πλαίσιο των συγκριτικών αμοιβών στην 
αγορά εργασίας. 

4. Οι αποσπώμενοι στο ΕΛ.Κ.Ε. εξακολουθούν να 
λαμβάνουν από την υπηρεσία που αποσπώνται το σύνολο 
των αποδοχών τους με τα πόσης φύσεως επιδόματα, 
γενικά ή ειδικά, της οργανικής τους θέσεως. Με αιτιο¬ 
λογημένη απόφαση του Διοικητικού Συμβουλίου είναι 
δυνατή η χορήγηση σε αυτούς ειδικού επιδόματος. 

Αρθρο 10 

Εσωτερικός κανονισμός 

Με απόφαση του εποπτεύοντος Υπουργού, που εκ- 
δίδεται μετά απο πρόταση του Διοικητικού Συμβουλίου, 
εγκρίνεται ο εσωτερικός κανονισμός λειτουργίας του 
ΕΛ.Κ.Ε.. με τον οποίο ρυθμίζονται τα παρακάτω θέματα, 
α) Η διάρθρωση των υπηρεσιών του. 
β) Η κατανομή αρμοδιοτήτων στις υπηρεσίες του και 
ο τρόπος λειτουργίας τους. 

γ) Η κατανομή των θέσεων προσωπικού στις διοικη¬ 
τικές μονάδες του. 

δ) Τα προσόντα, οι όροι πρόσληψης, εργασίας και 
εξέλιξης του προσωπικού 

ε) Η άσκηση πειθαρχικού ελέγχου στο προσωπικό. 

Άρθρο δεύτερο 

1. Συνιστάται στο Υπουργείο Εθνικής Οικονομίας 
μόνιμη Επιτροπή Προώθησης Επενδύσεων. 

2. Η Επιτροπή απαρτίζεται από τους γενικούς γραμ¬ 
ματείς, γενικό διευθυντή ή διευθυντή καθενός από τα 
Υπουργεία Εθνικής Οικονομίας, Ανάπτυξης, Γεωργίας, 
Περιβάλλοντος, Χωροταξίας και Δημόσιων Έργων και 
Πολιτισμού και προεδρεύεται από το Γενικό Γραμματέα 
του Υπουργείου Εθνικής Οικονομίας ή το Γενικό Γραμ¬ 
ματέα Επενδύσεων και Ανάπτυξης του Υπουργείου Ε¬ 
θνικής Οικονομίας. Στις συνεδριάσεις της Επιτροπής 
μπορούν να καλούνται εκπρόσωποι άλλων υπουργείων 
ή υπηρεσιών. 

3. Η Επιτροπή εξετάζει ύστερα από αίτηση του 


ΕΛ.Κ.Ε., που προβλεπεται στο άρθρο πρώτο του πα¬ 
ρόντος νόμου, υποθέσεις καθυστερήσεων, διαφωνιών 
ή άλλων δυσχερείων, οι οποίες ανέκυψαν κατά τη 
διαδικασία χορήγησης αδειών ή εγκρίσεων για την πραγ¬ 
ματοποίηση επενδύσεων ή την υπαγωγή αυτών στους 
αναπτυξιακούς νόμους που ισχύουν κάθε φορά, ειση- 
γείται στους αρμόδιους υπουργούς τον τρόπο άρσης 
των διαφωνιών ή δυσχερειών αυτών και φροντίζει για 
την επιτάχυνση της διαδικασίας παροχής των αδειών 
ή εγκρίσεων. 

Η παραπάνω εισήγηση της Επιτροπής, ταυτόχρονα 
με την υποβολή της στον αρμόδιο ή στους αρμόδιους 
υπουργούς, διαβιβάζεται και στη Διυπουργική Οικονομική 
Επιτροπή, η οποία παρακολουθεί την περαιτέρω πορεία 
της και μεσολαβεί όταν απαιτείται, για λήψη οριστικής 
απόφασης. 

4. Όλες οι υπηρεσίες και οργανισμοί του ευρύτερου 
δημόσιου τομέα υποχρεούνται να παρέχουν στο ΕΛ.Κ.Ε. 
κάθε αναγκαία διευκόλυνση, συνδρομή και πληροφορία 
για την πραγματοποίηση του σκοπού του. 

Άρθρο τρίτο 

1. Συνιστάται ανώνυμη εταιρεία μη κερδοσκοπικού 
χαρακτήρα με την επωνυμία "ΜΟΝΑΔΑ ΟΡΓΑΝΩΣΗΣ 
ΤΗΣ ΔΙΑΧΕΙΡΙΣΗΣ ΤΟΥ ΚΟΙΝΟΤΙΚΟΥ ΠΛΑΙΣΟΥ ΣΤΗ¬ 
ΡΙΞΗΣ" ("Μ.Ο.Δ"). 

2. Η Μ.Ο Δ. λειτουργεί χάριν του δημόσιου συμφέ¬ 
ροντος κατά τους κανόνες της ιδιωτικής οικονομίας 
και εποπτεύεται από τον Υπουργό Εθνικής Οικονομίας. 
Η Μ.Ο.Δ. υπάγεται στον παρόντα νόμο και συμπληρω¬ 
ματικά στις διατάξεις του άρθρου 36 του ν. 844/1978 
(ΦΕΚ 232 Α) και στις διατάξεις του κ,ν. 2190/1920 
αναλογικώς εφαρμοζόμενες, όπως κάθε φορά ισχύουν. 

3. Το καταστατικό της Μ.Ο.Δ. έχει ως εξής: 

“Αρθρο 1 
Σκοπός 

Σκοπός της Μ.Ο.Δ. είναι η κάλυψη των αναγκών σε 
εξειδικευμένο ανθρώπινο δυναμικό και σε μεταφορά 
τεχνογνωσίας για τη βελτίωση της διοικητικής δομής 
στην εφαρμογή προγραμμάτων που συγχρηματοδοτού- 
νται από την Ευρωπαϊκή Ενωση. Για την επίτευξη του 
οκοπού αυτού, η Μ.Ο.Δ. προβαίνει σε κάθε οχετική 
ενέργεια και ιδίως: 

1. Αξιολογεί τις ανάγκες σε στελεχιακό δυναμικό και 
διοικητική τεχνογνωσία των φορέων διαχείρισης προ¬ 
γραμμάτων και των φορέων υλοποίησης μέτρων ή έργων. 
Με τη διαδικασία του άρθρου 9 του παρόντος κατα¬ 
στατικού προσλαμβάνει ειδικευμένο προσωπικό και α¬ 
ποσπά στελέχη του δημόσιου τομέα, προκειμένου να 
συγκροτήσει τις αναγκαίες ομάδες που τίθενται* στη 
διάθεση των πιο πάνω φορέων και,συνάπτει συμβάσεις 
με τους οικείους φορείς διαχείρισης προγραμμάτων, 
μέτρων ή έργων, τα στοιχεία του περιεχομένου των 
οποίων ορίζονται με απόφαση του Υπουργού Εθνικής 
Οικονομίας. 

2. Παρέχει προς τις ομάδες στελεχών της προηγού¬ 
μενης παραγράφου συνεχή ενημέρωση, οργανωτικά συ¬ 
στήματα, συστήματα μηχανοργάνωσης και κάθε άλλη 
σχετική υποστήριξη. 

3. Παρέχει στο Υπουργείο Εθνικής Οικονομίας, μέσω 
της συνολικής εποπτείας του έργου των ομάδων στε¬ 
λεχών, τεκμηριωμένη πληροφόρηση, για τη διοικητική 

πρόοδο που έχει συντελεστεί και για τους τρόπους 
αντιμετώπισης των προβλημάτων που εναπομένουν. 

4. Προωθεί τη μετάδοση της τεχνογνωσίας και των 
οργανωτικών συστημάτων των στελεχών της στο μόνιμο 
προσωπικό του φορέα υποδοχής, ώστε' να καταστούν 
κτήμα των φορέων που διαχειρίζονται προγράμματα, 
μέτρα ή έργα. 

5. Συνάπτει για την επίπτευξη του σκοπού της συμ¬ 
βάσεις με τους οικείους φορείς διαχείρισης των κοι¬ 
νοτικών προγραμμάτων ή πρωτοβουλιών. Με απόφαση 
του Υπουργού Εθνικής Οικονομίας ορίζονται τα στοιχεία 
των συμβάσεων αυτών. 

Αρθρο 2 
Διάρκεια - Έδρα 

1. Η διάρκεια της Μ.Ο.Δ. είναι επτά (7) έτη από τη 
δημοσίευση του παρόντος στην Εφημερίδα της Κυβερ- 
νήσεως. 

2. Έδρα της Μ.Ο.Δ. ορίζεται η Αθήνα. Είναι δυνατή 
η ίδρυση παραρτημάτων, υποκαταστημάτων και γραφείων 
της σε όλη την ελληνική επικράτεια. 

Αρθρο 3 

Κεφάλαιο 

1. Το μετοχικό κεφάλαιο της Μ.Ο.Δ. είναι είκοσι 
εκατομμύρια (20.000.000) δραχμές, διαιρείται σε 2.000 
μετοχές ονομαστικής αξίας δέκα χιλιάδων {10.000) 
δραχμών η καθεμία και καλύπτεται ολόκληρο από το 
Ελληνικό Δημόσιο μέσα σε δύο (2)' μήνες από τη 
δημοσίευση του παρόντος στην Εφημερίδα της Κυβερ- 
νήσεως. 

Με αποφάσεις του εποπτεύοντος Υπουργού το κε¬ 
φάλαιο αυτό μπορεί να αυξηθεί έως και εκατόν είκοσι 
τοις εκατό (120%). Με τις ίδιες αποφάσεις καθορίζονται 
ο τρόπος και ο χρόνος καλύψεως του ποσού της 
αύξησης και μπορεί να ορίζεται ότι η ανάληψη και η 
καταβολή του γίνεται από το Δημόσιο, φορείς ή εταιρείες 
του ευρύτερου δημόσιου τομέα, τράπεζες, επαγγελμα¬ 
τικές ενώσεις, συνδικαλιστικές οργανώσεις και ενώσεις 
της Τοπικής Αυτοδιοίκησης. Για κάθε άλλη αύξηση του 
μετοχικού κεφαλαίου εφαρμόζονται οι διατάξεις του κ.ν, 
2190/1920. 

2 Οι μετοχές της Μ.Ο.Δ. είναι ονομαστικές. 

Αρθρο 4 
Πόροι 

Οι πόροι της Μ.Ο.Δ. προέρχονται από ετήσια επι¬ 
χορήγηση του προγράμματος δημοσίων επενδύσεων, 
από προγράμματα τεχνικής βοήθειας που συγχρηματο- 
δοτούνται από την Ευρωπαϊκή Ένωση, από επιχορη¬ 
γήσεις, δωρεές, κληρονομιές, κληροδοσίες, από την 
εκμετάλλευση της περιουσίας του και από κάθε άλλη 
νόμιμη πηγή. 

Αρθρο 5 

Οικονομικός έλεγχος 

Η οικονομική διαχείριση της Μ.Ο.Δ. υπόκειται σε 
κατασταλτικό ετήσιο έλεγχο από ορκωτούς ελεγκτές 
που υποβάλλουν την έκθεσή τους στο Διοικητικό Συμ¬ 
βούλιο και στον εποπτεύοντα Υπουργό. 


Αρθρο 6 
Απαλλαγές 

Η Μ.Ο.Δ. απαλλάσσεται από κάθε δημόσιο, δημοτικό, 
κοινοτικό ή υπέρ τρίτου άμεσό ή έμμεσο φόρο, εκτός 
από το φόρο προστιθέμενης αξίας. Απαλλάσσεται ε¬ 
πίσης από την υποχρέωση καταβολής δικαστικού εν¬ 
σήμου και απολαμβάνει γενικά όλων των Οικονομικών 
και άλλων προνομίων και ατελειών του Δημοσίου. Η 
απαλλαγή από το φόρο συγκέντρωσης κεφαλαίων πα¬ 
ρέχεται εφόσον συντρέχουν οι προϋποθέσεις της πα¬ 
ραγράφου 2 του άρθρου 22 του ν. 1676/1986. 

Αρθρο 7 

Διοίκηση - Εκπροσώπιση 

1. Η Μ.Ο.Δ. διοικείται από εννεαμελές Διοικητικό 
Συμβούλιο με τριετή θητεία, το οποίο λειτουργεί, σύμ¬ 
φωνα με τις σχετικές διατάξεις για τις ανώνυμες εταιρίες 
και διορίζεται με απόφαση του εποπτεύοντος Υπουργού. 

2. Τα μέλη του Διοικητικού Συμβουλίου μπορούν να 
επαναδιοριστούν 

3. Το Διοικητικό Συμβούλιο προσλαμβάνει γενικό διευ¬ 
θυντή με σύμβαση ορισμένου χρόνου, διάρκειας τεσ¬ 
σάρων (4) ετών, ύστερα από πρόσκληση για εκδήλωση 
ενδιαφέροντος. Ο γενικός διευθυντής είναι το ανώτατο 
εκτελεστικό όργανο της Μ.Ο.Δ.. διεθύνει τις εργασίες 
της, προίσταται των υπηρεσιών της και συμμετέχει 
χωρίς δικαίωμα ψήφου στις συνεδριάσεις του Διοικητικού 
Συμβουλίου, εισηγούμενος τα προς συζήτηση θέματα. 

4. Η Μ.Ο.Δ. εκπροσωπείται δικαστικά και εξώδικα από 
το Διοικητικό Συμβούλιο το οποίο ενεργεί συλλογικά ή 
από ειδικώς εξουσιοδοτημένο για τη συγκεκριμένη πε¬ 
ρίπτωση πρόσωπο, το οποίο μπορεί και να μην είναι 
μέλος αυτού. 

5. Οι εκπρόσωποι του Ελληνικού Δημοσίου στη γενική 
συνέλευση των μετόχων της Μ.Ο.Δ. ορίζονται με κοινή 
απόφαση των Υπουργών Εθνικής Οικονομίας, Γεωργίας 
και Εργασίας. 

Αρθρο 8 

Στελέχωση - Λειτουργία 

1. Το προσωπικό της Μ.Ο.Δ. προσλαμβάνεται από 
τον ιδιωτικό τομέα ή αποσπάται από το Δημόσιο και 
ευρύτερο δημόσιο τομέα, ύστερα από δημόσια προκή¬ 
ρυξη και αξιολόγηση των τυπικών και ουσιαστικών προ¬ 
σόντων των υποψηφίων. 

2. Η πρόσληψη του προσωπικού γίνεται με συμβάσεις 
ορισμένου χρόνου με απόφαση του Διοικητικού Συμ¬ 
βουλίου, οι οποίες μπορεί να ανανεώνονται, ύστερα 
από αντικειμενική αξιολόγηση της απόδοσής τους. Οι 
ανωτέρω συμβάσεις δεν δύνανται να μετατραπούν σε 
συμβάσεις αορίστου χρόνου. 

3. Οι διατάξεις περί προσλήψεων, βαθμολογίου και 
μισθολογίου του Δημοσίου και του ευρύτερου δημόσιου 
τομέα δεν εφαρμόζονται στο προσωπικό της Μ.Ο.Δ., 
με εξαίρεση το διοικητικό και βοηθητικό προσωπικό που 
προσλαμβάνεται σύμφωνα με τις διατάξεις του ν. 
2190/1994, οι αποδοχές του οποίου καθορίζονται,με 
απόφαση του Διοικητικού Συμβουλίου της και είναι δυ¬ 
νατόν να υπερβαίνουν τα όρια που τίθενται από τις 
εκάστοτε ισχύουσες διατάξεις στις αποδοχές των α¬ 
πασχολούμενων στο δημόσιο τομέα. Οι αποσπώμενοι 
στη Μ.Ο.Δ. εξακολουθούν να λαμβάνουν το σύνολο 

των αποδοχών τους, από την υπηρεσία από την οποία 
προέρχονται, με τα πόσης φύσεως, γενικά ή ειδικά, 
επιδόματα της οργανικής τους θέσης. Με αιτιολογημένη 
απόφαση του Διοικητικού Συμβουλίου είναι δυνατή χο¬ 
ρήγηση σε αυτούς ειδικού επιδόματος, ανάλογα με τα 
καθήκοντα τα οποία ασκούν. 

Αρθρο 9 

Ειδικά θέματα 

1 Όλα τα ειδικότερα θέματα τα σχετικά με την 
εσωτερική διάρθρωση των υπηρεσιών της Μ.Ο.Δ., τα 
αναγκαία προσόντα και τους ορούς πρόσληψης του 
προσωπικού, την κατανομή του σε τμήματα, την εξέλιξη 
και τον πειθαρχικό έλεγχό του ρυθμίζονται με κανονισμό 
που καταρτίζεται από το Διοικητικό της Συμβούλιο και 
εγκρίνεται με απόφαση του εποπτεύοντος Υπουργού, 
η οποία εκδίδεται μετά από εισήγηση της Επιτροπής 
Παρακολούθησης του Προγράμματος Τεχνικής Βοήθειας 
του Κοινοτικού Πλαισίου Στήριξης 

2, Το πρώτο Διοικητικό Συμβούλιο της Μ.Ο.Δ. διορί¬ 
ζεται με απόφαση του εποπτεύοντος Υπουργού, η οποία 
δημοσιεύεται στην Εφημερίδα της Κυβερνήαεως. Η θη¬ 
τεία του Συμβουλίου αυτού δεν είναι δυνατόν να υπερ- 
βεί το ένα (1) έτος από την ημερομηνία διορισμού του. 

3. Με απόφαση του εποπτεύοντος Υπουργού, η οποία 
εκδίδεται ύστερα από γνώμη του Διοικητικού Συμβουλίου 
της Μ.Ο.Δ., ρυθμίζεται κάθε άλλη αναγκαία για την 
οργάνωση και τη λειτουργία της λεπτομέρεια 

Άρθρο τέταρτο 

1. Οι διατάξεις των παρ. 1 και 2 του άρθρου 8 του 
ν. 1418/1984 (ΦΕΚ 23 Α), όπως τροποποιήθηκαν και 
συμπληρώθηκαν με τις παρ. 12 και 13 του άρθρου 2 
του ν. 2229/1994 (ΦΕΚ 138 Α), αντικαθίστανται ως 
ακολούθως: 

■ 1 Το έργο εκτελείται σύμφωνα με τη σύμβαση και 
τα τεύχη και σχέδια που τη συνοδεύουν. Αν προκόψει 
ανάγκη εκτέλεσης συμπληρωματικών εργασιών, που δεν 
περιλαμβάνονται στο αρχικό ανατεθέν έργο ούτε οτην 
πρώτη συναφθείσα σύμβαση και οι οποίες κατέστησαν, 
κατά την εκτέλεση του έργου, αναγκαίες λόγω απρό¬ 
βλεπτων περιστάσεων με τις προϋποθέσεις που ανα- 
φέρονται στις περιπτώσεις δ, δΐ και δ2 της παραγρ. 
3 του άρθρου 8 του π.δ/τος 23/1993 (ΦΕΚ 8 Α), 
συνάπτεται σύμβαση κατόπιν διαπραγματεύσεων με τον 
ανάδοχο του έργου. Για τον κανονισμό τιμών μονάδας 
των συμπληρωματικών εργασιών και για τη δυνατότητα 
άσκηαης των σχετικών ενδίκων μέσων εφαρμόζονται οι 
διατάξεις της παραγρ. 3 του'άρθρου δέκατου τρίτου 
του ν. 2338/1995 (ΦΕΚ 202 Α ). Η εκτέλεση των συ¬ 
μπληρωματικών εργασιών είναι υποχρεωτική για τον 
ανάδοχο του έργου και, προκειμένου να υπογράφει η 
σύμβαοη ανάθεσης των συμπληρωματικών εργασιών, 
απαιτείται γνώμη του οικείου τεχνικού συμβουλίου. Το 
συνολικό ποσό των συμβάσεων αυτών δεν μπορεί να 
υπερβαίνει το ποσοστό πενήντα τοις εκατό (50%) του 
ποσού της αρχικής σύμβασης. Στο / ως άνω ποσοστό 
του πενήντα ταις εκατό (50%) συμπεριλαμβάνεται και 
η αμοιβή συντάξεως τυχόν μελετών για τις συμπληρω¬ 
ματικές εργασίες του έργου. Οι συμπληρωματικές ερ¬ 
γασίες παραλαμβάνονται μαζί με τις εργασίες της αρ¬ 
χικής σύμβασης. 

2. Με τα ποσά των απρόβλεπτων δαπανών (απρό¬ 


βλεπτα), που περιλαμβάνονται στην αρχική σύμβαση, 
καλύπτονται ιδίως δαπάνες που προκύπτουν από ε¬ 
φαρμογή νέων κανονισμών ή κανόνων που καθιερώθηκαν 
ως υποχρεωτικοί μετά την ανάθεση του έργου, καθώς 
και από προφανείς παραλείψεις ή σφάλματα της προ- 
μέτρησης της μελέτης και όχι από τροποποίηση των 
σχεδίων και της μορφής του έργου. Τα ποσά των 
απρόβλεπτων δαπανών καθορίζονται με την απόφαση 
του Υπουργού Περιβάλλοντος, Χωροταξίας και Δημό¬ 
σιων Έργων, που εκδίδεται σύμφωνα με τις διατάξεις 
της παραγράφου 3 του άρθρου δέκατου τρίτου του ν. 
2338/1995 και με την οποία μπορεί να ορισθεί διαφο¬ 
ρετικό ποοό απροβλέπτων για τα μικρά έργα. Κατά τα 
λοιπά έχουν εφαρμογή οι διατάξεις του προεδρικού 
διατάγματος που εκδίδεται κατ εξουσιοδότηση της 
παραγράφου 5 του παρόντος άρθρου. Όπου στις κεί¬ 
μενες διατάξεις αναψέρεται ο όρος ' συγκριτικός πίνα¬ 
κας' αντικαθίσταται με τον ορο ανακεφαλαιωτικός πί¬ 
νακας εργασιών"." 

2. Με προεδρικά διατάγματα, που εκδίδονται με πρό¬ 
ταση του Υπουργού Περιβάλλοντος, Χωροταξίας και 
Δημόσιων Εργων, επιτρέπεται να κωδικοποιούνται σε 
ενιαίο κείμενο οι διατάξεις των νόμων 716/19//. 1418.· 
1984 και των προεδρικών διαταγμάτων που εκδόθηκαν 
κατ εξουσιοδότηση τους, όπως αυτές τροποποιήθηκαν 
και συμπληρώθηκαν μεταγενέστερα, καθώς και της λοι¬ 
πής κείμενης νομοθεσίας, που ισχύουν κατά τη δημο¬ 
σίευση του παρόντος, όπως και κάθε νόμου ή προεδρικού 
διατάγματος που εκδίδεται και αφορούν τη μελέτη, την 
κατασκευή και τη συντήρηση των δημόσιων έργων. Κατά 
την κωδικοποίηση αυτή επιτρέπεται, χωρίς να αλλοιώ¬ 
νεται η έννοια των ισχυουσών διατάξεων, η νέα διάρ¬ 
θρωση του νομοθετικού υλικού, όπως διάσπαση ή συγ¬ 
χώνευση άρθρων, προσθήκη νέων και νέα κατάστρωση 
αυτού, νέα αρίθμηση διατάξεων, απάλειψη διατάξεων 
που έχουν καταργηΟεί ρητά ή σιωπηρά, καθώς και των 
μεταβατικών διατάξεων που δεν ισχύουν, η ενέργεια 
διορθώσεων στη φραστική διατύπωση και η μεταφορά 
στη δημοτική γλώσσα. 

3. Οι διατάξεις της ανωτέρω παραγράφου 1 ισχύουν 
για τα έργα που θα δημοπρατηθούν ή ανατεθούν μετά 
από ένα (1) μήνα από τη δημοσίευση του παρόντος 
νόμου. 

4. Στα δημόσια έργα, που εκτελούνται από όλους 
τους φορείς του ευρύτερου δημόσιου τομέα και συγ- 
χρηματοδοτούνται από πόρους της Ευρωπαϊκής Ενω¬ 
σης, επιτρέπεται, εκτός από τους ελέγχους που προ- 
βλέπονται από τις σχετικές διατάξεις για τα δημόσια 
έργα, να διενεργούνται έλεγχοι ποιότητας των κατα- 
σκευαζόμενων έργων και από ειδικό Σύμβουλο που 
προσλαμβάνεται με απόφαση του Υπουργού Εθνικής 
Οικονομίας ύστερα από σχετικό διαγωνισμό. Με από¬ 
φαση των Υπουργών Εθνικής Οικονομίας και Περιβάλ¬ 
λοντος, Χωροταξίας και Δημόσιων Έργων κανονίζονται 
ολα τα σχετικά θέματα με τον τρόπο διενέργειας των 
ελέγχων, την υποχρέωση των υπηρεσιών για παροχή 
στοιχείων και πληροφοριών στο Σύμβουλο, ώστε να 
διευκολύνεται στο έργο του, την ελεύθερη πρόσβαση 
σε όλους τους χώρους κατασκευής του έργου και στις 
πηγές ληψης των υλικών, την ακώλυτη πραγματοποίηση 
δειγματοληψιών, τη συνεργασία των υπηρεσιών και των 
εργαστηρίων της Γ ενικής Γ ραμματείας Δημόσιων Εργων 
του Υπουργείου Περιβάλλοντος. Χωροταξίας και Δη¬ 
μόσιων Έργων, τον τρόπο αποκατάστασης των διαπι- 
στούμενων ελαττωμάτων και τυχόν επίλυση διαφωνιών 

σύμφωνα με τις διατάξεις του άρθρου 46 του π.δ. 609/ 
1985 (ΦΕΚ 223 Α ) ή τα καθοριζόμενα στη σύμβαση και 
ρυθμίζεται κάθε άλλη σχετική λεπτομέρεια για την α- 
ποτελεσματικότητα του ποιοτικού ελέγχου. 

5. Μετά το δεύτερο εδάφιο της παραγράφου 6 του 
άρθρου 5 του ν. 2229/1994 προστίθεται εδάφιο, που 
έχει ως εξής: 

"Με όμοια απόφαση καθορίζεται ο τρόπος χρηματο¬ 
δότησης του έργου". 

Άρθρο πέμπτο 

Η παράγραφος 2 του άρθρου 15 του ν.δ. 3999/1959 
τροποποιείται ως ακολούθως: 

2. Το εκ δύο τρίτων (2/3) υπόλοιπον του ανωτέρω 
ποσού αναγράφεται ωσαύτως υπό ίδιον κεφάλαιον και 
άρθρον εις τον προϋπολογισμόν εξόδων του Υπουρ¬ 
γείου Εθνικής Οικονομίας και διατίθεται κατά τα δι 
αποφάσεων του Υπουργού Εθνικής Οικονομίας οριζό¬ 
μενα, μη εφαρμοζομένων, εν προκειμένω, των περί 
Δημοσίου Λογιστικού διατάξεων." 

Άρθρο έκτο 

' 1."Στη θέση της περίπτωσης (ιγ) της παραγράφου 1· 
του άρθρου 2 του ν. 1892/1990, η οποία καταργήθηκε 
με την παράγραφο 7 του άρθρου 58 του ν. 2324/1995, 
τίθεται περίπτωση ως εξής: 

Ίγ. Εταιρείες διεθνούς εμπορίου που ιδρύονται ή 
λειτουργούν ως ανώνυμες εταιρείες υπό την προϋπό¬ 
θεση ότι: α) αποκλειστικός σκοπός τους είναι η διε¬ 
νέργεια οικονομικών - εμπορικών δραστηριοτήτων διε¬ 
θνούς εμπορίου και β) το μετοχικό τους κεφάλαιο 
ανέρχεται στο ποσό των τριακοσίων εκατομμυρίων 
(300 000.000) δραχμών τουλάχιστον, ολοσχερώς κατα¬ 
βεβλημένο. 

Με απόφαση του Υπουργού Εθνικής Οικονομίας κα¬ 
θορίζονται οι λεπτομέρειες πλήρωσης των ως άνω 
προϋποθέσεων, καθώς και οι λοιπές λεπτομέρειες για 
την υπαγωγή επενδύσεων των εταιρειών αυτών στα 
κίνητρα του παρόντος νόμου." 

2. Στην παράγραφο 1 του άρθρου 1 του ν. 1892/1990, 
όπως ισχύει, προστίθεται περίπτωση (ιθ) ως εξής: 

"ιθ. Οι δαπάνες για την αγορά, κατασκευή ή τη 
μετατροπή κτιριακών εγκαταστάσεων, στο εσωτερικό ή 
το εξωτερικό (εκτός Κρατών - Μελών της Ευρωπαϊκής 
Ένωσης) απαραίτητων για τις ανάγκες των εταιρειών 
διεθνούς εμπορίου της περίπτωσης (ιγ) της παραγράφου 
1 του άρθρου 2, με σκοπό να χρησιμοποιηθούν ως 
αποθηκευτικοί, ψυκτικοί χώροι ή ως χώροι ξήρανσης, 
συντήρησης, διαλογής ή/και συσκευασίας προϊόντων ή 
ως χώροι διανομής σε ευρύτερες περιφέρειες. Επίσης, 
οι δαπάνες για αγορά και εγκατάσταση καινούριου 
μηχανολογικού και λοιπού εξοπλισμού για τους ανωτέρω 
χώρους, εξοπλισμού ποιοτικού ελέγχου, ηλεκτρονικών 
υπολογιστών και του αναγκαίου λογισμικού (εοίίν/ΡΓθ), 
του λοιπού εξοπλισμού δράσης και λειτουργίας των 
εταιρειών αυτών, καθώς και οι δαπάνες για την αγορά 
καινούριων φορτηγών αυτοκινήτων ή/και αυτοκινήτων 
ψυγείων. 

Επίσης, οι δαπάνες για την αγορά μεταχειρισμένων 
φορτηγών αυτοκινήτων ή/και αυτοκινήτων ψυγείων που 
η ηλικία τους δεν υπερβαίνει την Εετία. Στην περίπτωση 
αυτή τα κίνητρα του παρόντος νόμου παρέχονται για 
κόστος αγοράς ανά αυτοκίνητο ή τμήμα του ύψους 


μέχρι τέσσερα εκατομμύρια (4.000.000) δραχμές." 

3. Στο έβδομο εδάφιο της παραγράφου 2 του άρθρου 
9 του ν. 1892/1990, το οποίο προστέθηκε με την 
περίπτωση (ε) της παραγράφου 9 του άρθρου 1 του ν 
2234/1994 ως πρώτο εδάφιο, προστίθενται τα εξής: 

Τα οριζόμενα στο εδάφιο αυτό ισχύουν και για τις 
εταιρείες διεθνούς εμπορίου της περίπτωσης (ιγ) της 
παραγράφου ι του άρθρου 2." 

Άρθρο έβδομο 

Ειδικά μέτρα προστασίας απολυόμενων στις 
περιοχές της ΠΕΡΙΟΧΗΣ Δ’ και ΘΡΑΚΗΣ του άρθρου 3 
του ν. 1892/1990 

1. Σε περίπτωση που εργοδότης προβεί, μέσα στον 
ίδιο μήνα, σε καταγγελία της σύμβασης εργασίας πε¬ 
ρισσότερων των δέκα μισθωτών ή διακοπεί η λειτουργία 
επιχείρησης ή εκμετάλλευσης, που απασχολούσε κατά 
τη διακοπή της λειτουργίας της τουλάχιστο δέκα μι¬ 
σθωτούς. οι απολυόμενοι εργαζόμενοι προστατεύονται 
από τα παρακάτω ειδικά μέτρα. Ειδικότερα: 

α. Ο άνεργος δικαιούται να επιλέξει: 

- Πρώτον, έκτακτη εφάπαξ οικονομική ενίσχυση, που 
δεν συμψηφίζεται με το επίδομα τακτικής ανεργίας 
στην περίπτωση που κατά το χρόνο της απόλυσης ή 
της διακοπής λειτουργίας της επιχείρησης ή εκμετάλ¬ 
λευσης ο εργοδότης δεν έχει καταβάλει τις δεδουλευ¬ 
μένες αποδοχές δύο (2) τουλάχιστον μηνών. Στην 
περίπτωση αυτή προβλέπεται δυνατότητα επιμήκυνσης 
του χρόνου επιδότησης τακτικής, της ανεργίας, εφόσον 
πρόκειται για άτομο ηλικίας άνω των 55 ετών ή πολύ¬ 
τεκνο ή ευρισκόμενο πλησίον του χρόνου συμπλήρωσης 
των προϋποθέσεων απονομής πλήρους σύνταξης. 

- Δεύτερον, την ένταξή του κατά προτεραιότητα, στα 
προγράμματα απασχόλησης, αυτοαπασχόλησης και ε¬ 
παγγελματικής κατάρτισης, που πραγματοποιούνται από 
τον Ο.Α.Ε.Δ. ή που ο Ο.Α.Ε.Δ. εκπονεί ειδικά για τους 
συγκεκριμένους απολυόμενους 

β. Και στις δύο περιπτώσεις που αναφέρονται στο 
εδ. α ο άνεργος δικαιούται παροχών ασθένειας Οε 
χρήμα και οε είδος από το I,Κ.Α , για τα επόμενα δύο 
(2) έτη. από την καταγγελία της σύμβασης εργασίας. 

2. Με απόφαση του Υπουργού Εργασίας και Κοινω¬ 
νικών Ασφαλίσεων καθορίζονται οι προϋποθέσεις υπα¬ 
γωγής των ανέργων στις ρυθμίσεις των εδαφίων α' και 
β της παρ. 1 του παρόντος άρθρου, το σύνολα των 
προβλεπόμενων παροχών, τα απαιτούμενα δικαιολογη- 
τικά. καθώς και κάθε άλλη αναγκαία λεπτομέρεια για 
την υπαγωγή στις σχετικές ρυθμίσεις. 

3. Με κοινή απόφαση των Υπουργών Εθνικής Οικο¬ 
νομίας, Οικονομικών και Εργασίας και Κοινωνικών Α¬ 
σφαλίσεων είναι δυνατόν να καθοριστούν πρόσθετα 
μέτρα προστασίας των απολυόμενων της παρ. 1 του 
παρόντος άρθρου. 

4. Οι διατάξεις της παρ. 1 του παρόντος άρθρου 
καλύπτουν όλες τις περιπτώσεις μαζικών απολύσεων 
περισσότερων των δέκα μισθωτών ή διακοπής της 
λειτουργίας επιχείρησης ή εκμετάλλευσης που απασχο¬ 
λούσε κατά τη διακοπή της λειτουργίας της περισσό¬ 
τερους από δέκα μισθωτούς, οι οποίες πραγματοποιή¬ 
θηκαν μετά την 1η Ιανουάριου 1995. 

5. Οι διατάξεις του παρόντος άρθρου ισχύουν απο¬ 
κλειστικά για τις γεωγραφικές περιοχές της ΠΕΡΙΟΧΗΣ 
Δ' και ΘΡΑΚΗΣ του άρθρου 3 του ν. 1892/1990. 

Άρθρο όγδοο 

Φορείς Εφαρμογής Κοινοτικών Προγραμμάτων 
Κοινωνικο-οικονομικής Παρέμβασης 

1 Το Δημόσιο, πόσης ψυσεως νομικά πρόσωπα δη¬ 
μοσίου ή ιδιωτικού δικαίου, καθώς και φυσικά πρόσωπα 
και ενώσεις φυσικών ή/ και νομικών προσώπων δύνανται 
να συμβάλλονται μεταξύ τους, για τη σύσταση νομικού 
προσώπου ιδιωτικού δικαίου μη κερδοσκοπικού χαρα¬ 
κτήρα. με τη μορφή αστικής εταιρείας. 

Σκοπός της ως άνω εταιρείας είναι η εφαρμογή των 
Κοινοτικών Προγραμμάτων για την Οικονομική και Κοι¬ 
νωνική Ένταξη των Λιγότερο Ευνοημένων Κοινωνικών 
Ομάδων και για την Καταπολέμηση του Οικονομικού και 
Κοινϊόνικου Αποκλεισμού και την Προώθηση της Αλλη¬ 
λεγγύης. 

Η εφαρμογή και η διαχείριση των ανωτέρω Προγραμ¬ 
μάτων γίνεται σύμφωνα με τις διατάξεις που διέπουν 
το καθεστώς εφαρμογής και διαχείρισής τους και υλο¬ 
ποιούνται μέσω των εταιρειών του παρόντος. 

2. Κια τη σύσταση κάθε αστικής εταιρείας της πα¬ 
ραγράφου 1 του παρόντος άρθρου συμβάλλονται οι 
φορείς που πρόκειται να συμμετάσχουν στην εφαρμογή 
προγραμμάτων. 

■ 3. Η ως άνω σύμβαση αποτελεί το καταστατικό της 
εταιρείας, το οποίο συντάσσεται σύμφωνα με τις δια¬ 
τάξεις των άρθρων 741 κ.ε. του Α.Κ., τους όρους και 
τις προϋποθέσεις που περιλαμβάνονται στη σχετική 
πράξη του αρμόδιου κοινοτικού οργάνου ή εξουσιοδο¬ 
τημένων φορέων του, καθώς και στο τυχόν πρωτόκολλο 
συμφωνίας, στο συμβόλαιο εφαρμογής και γενικότερα 
σε οποιοδήποτε άλλο κείμενο που αποτελεί αναπό¬ 
σπαστο μέρος του συγκεκριμένου προγράμματος. Στο 
καταστατικό ορίζεται ότι όλα τα αποστελλόμενα στην 
Ευρωπαϊκή Επιτροπή έγγραφα και στοιχεία, βάσει του 
προγράμματος, αποστέλλονται ταυτόχρονα και στο Υ¬ 
πουργείο Εθνικής Οικονομίας που έχει το δικαίωμα 
ελέγχου διαχειρίσεως και πραγματοποιήσεως του σκο¬ 
πού του προγράμματος Η προβλεπόμενη, στις παρα¬ 
γράφους 11 και 12 του άρθρου 38 του ν. 2065/1992 
(ΦΕΚ 113 Α ), εξουσία ελέγχου του Υπουργού Εθνικής 
Οικονομίας ασκείται και έναντι των εταιρειών που συ- 
νιστώνται με το παρόν άρθρο. 

4. Υστερα από σχετική έγκριση του Υπουργού Εθνικής 
Οικονομίας το καταστατικό της εταιρείας δημοσιεύεται 
στο αρμόδιο πρωτοδικείο και γνωστοποιείται στις αρ¬ 
μόδιες υπηρεσίες του Υπουργείου Εθνικής Οικονομίας. 
Με τη δημοσίευση αυτή η εταιρεία αποκτά νομική 
προσωπικότητα σύμφωνα με το άρθρο 784 του Α.Κ.. 
Με αποφάσεις του Υ πουργού Εθνικής Οικονομίας κα¬ 
θορίζονται οι ειδικότεροι όροι και ρυθμίζονται οι λε¬ 
πτομέρειες συστάσεως Μητρώου Αστικών Εταιρειών 
του παρόντος άρθρου 

5. Η διαδικασία της παραγράφου 4 τηρείται για οποια- 
δήποτε τροποποίηση του καταστατικού. 

6. Η εταιρεία διοικείται από διοικητικό συμβούλιο 
(Δ.Σ.), του οποίου ο αριθμός των μελών, ο τρόπος 
εκλογής και ο χρόνος της θητείας αυτών καθορίζονται 
στο καταστατικό της εταιρείας. Το Δ.Σ. συνεδριάζει 
εγκύρως, αν παρίστανται τα 2/3 των μελών αυτού. Ο 
πρόεδρος τού διοικητικού συμβουλίου διορίζεται με 
απόφαση του Δ.Σ., λαμβανόμενη με απόλυτη πλειοψηφία 
των μελών αυτού. 

Τα μέλη του Δ.Σ. παρέχουν τις υπηρεσίες τους αμισθί 
και είναι εκπρόσωποι των φορέων που συμμετέχουν 


στο πρόγραμμα. Η εταιρεία εκπροσωπείται και δεσμεύε¬ 
ται με την υπογραφή του οριζόμενου προς τούτο 
διαχειριστή ενώπιον των δημόσιων αρχών, δικαστηρίων, 
οργανισμών και τρίτων. Ο διαχειριστής διορίζεται και 
παύεται ελευθέρως με απόφαση του Δ.Σ., λαμβανόμενη 
με απόλυτη πλειοψηφία των μελών αυτού. Δύναται να 
ορισθεί ως διαχειριστής ο πρόεδρος ή μέλος του Δ.Σ. 
ή πρόσωπο εξωτικό προς την εταιρία. 

Η αμοιβή του διαχειριστή καθορίζεται με απόφαση 
του Δ.Σ. λαμβανόμενη κατά πλειοψηφία. 

Ο διαχειριστής επιμελείται την έγκαιρη διεκπεραίωση 
όλων των απαραίτητων ενεργειών, ώστε να εκτελούνται 
απρόσκοπτα οι εργασίες της εταιρείας Φέρει προσωπική 
ευθύνη έναντι της εταιρείας κατά την άσκηση των 
αρμοδιοτήτων, οι οποίες του έχουν ανατεθεί βάσει του 
καταστατικού της εταιρείας. 

7. Στο τέλος κάθε λογιστικής περιόδου κάθε προ¬ 
γράμματος δημοσιεύονται υποχρεωτικώς οι οικονομικές 
καταστάσεις αυτού σε δύο εφημερίδες πανελλήνιας 
κυκλοφορίας και σε μία τοπική εφημερίδα. Τα τυχόν 
πλεονάσματα χρήσεως επενδύονται προς όφελος του 
σκοπού της εταιρείας. 

8. Στην περίπτωση που η εισφορά του Δημοσίου για 
τη συμμετοχή του στις εταιρείες της παραγράφου 1 
συνισταται σε χρηματική παροχή, παρέχεται η δυνατό¬ 
τητα να καταβάλει το Δημόσιο το ποσό της εισφοράς 
αυτής από τον Κρατικό Προϋπολογισμό. 

9. Η εισροή των ποσών που προέρχονται από τον 
Κοινοτικό Προϋπολογισμό και αφορούν οτο συγκεκρι¬ 
μένο πρόγραμμα και η διαχείριση των ποσών αυτών, 
καθώς επίσης και τα ποσά, που προέρχονται από την 
ίδια συμμετοχή του Κράτους, δήμου ή κοινότητας ή 
νομικού προσώπου δημοσίου δικαίου, δεν υπόκεινται 
στις διατάξεις που αφορούν στο δημόσιο λογιοτικό. 

10. Κάθε εταιρεία που ουνιστάται σύμφωνα με τις 
διατάξεις του νόμου αυτού ανοίγει έναν ειδικό τραπεζικό 
λογαριαομό, στον οποίο κατατίθενται όλες οι εισφορές 
των ετοίρων, καθώς και οι πόσης φύσεως επιχορηγήσεις. 
Η κίνηση του λογαριασμού αυτού γίνεται από τους 
νόμιμους εκπροσώπους της εταιρείας σύμφωνα με ό,τι 
προβλέπεται στο καταστατικό. 

11. Η εταιρεία λύεται σύμφωνα με τα προβλεπόμενα 
ο την ισχύ ου σα νομοθεσία. Σε περίπτωση λύσεως η 
τυχόν υπάρχουοα περιουσία της εταιρείας κατανέμεται 
μεταξύ των φορέων που συμμετέχουν στο πρόγραμμα 
κατά το ποσοστό συμμετοχής τους, για τους αυτούς 
ή παρεμφερείς σκοπούς. 

12 Με αποφάσεις του Υπουργού Εθνικής Οικονομίας 
δημοσιευόμενες στην Εφημερίδα της Κυβερνήσεως, 
ρυθμίζονται λεπτομέρειες οχετιζόμενες με την εφαρ¬ 
μογή των ανωτέρω διατάξεων. 

13. Οι διατάξεις του άρθρου 4 του ν. 1960/1991 (ΦΕΚ 
123 Α) και του άρθρου 7 του ν 2336/1995 (ΦΕΚ 189 
Α') διατηρούνται εν ισχύι. 

14. Ο τυχών υπάρχων υλικοτεχνικός εξοπλισμός προ¬ 
γραμμάτων, που έχουν ήδη πραγματοποιηθεί προ της 
ισχύος του παρόντος, δύναται να ■ εκπλειστηριάζεται 
σύμφωνα με τις σχετικές διατάξεις του Κώδικα Πολιτικής 
Δικονομίας, το δε προϊόν του εκπλειστηριάοματος κα- 
τανέμεται μεταξύ των εταίρων της αστικής εταιρείας 
κατά το λόγο της συμμετοχής τους στην εν λόγω 
εταιρεία. 

Άρθρο ένατο 

Ι.α. Η παράγραφος 9 του άρθρου 27 του ν. 2166/1993, 

βάσει της οποίας ουνεστήθη η Γενική Γραμματεία Σχέ¬ 
σεων με Ευρωπαϊκές Κοινότητες και Διεθνείς Οργανι¬ 
σμούς, καταργείται. 

β. Οι παρακάτω αναφερόμενες υπηρεσιακές μονάδες 
της καταργούμενης Γενικής Γραμματείας Σχέσεων με 
Ευρωπαϊκές Κοινότητες και Διεθνείς Οργανισμούς με- 
ταφέρονται ως εξής: 

- Η Διεύθυνση Σχέσεων με Ευρωπαϊκές Κοινότητες 
στη Γενική Διεύθυνση Οικονομικής Πολιτικής. 

- Η Διεύθυνση Διεθνών Οικονομικών Οργανισμών στη 
Γενική Διεύθυνση Συντονισμού και Επιθεώρησης Υπη¬ 
ρεσιών Εξωτερικού. 

- Το Αυτοτελές Γραφείο Νομικών Θεμάτων Ε-.Ο.Κ., 
εφεξής Αυτοτελές Γραφείο Νομικών Θεμάτων Ε.Ε., 
στην αρμοδιότητα του Υπουργού Εθνικής Οικονομίας. 

γ, Η Γενική Γραμματεία Διακρατικών Οικονομικών 
Σχέσεων του Υπουργείου Εθνικής Οικονομίας μετονο¬ 
μάζεται σε Γενική Γραμματεία Διεθνών Οικονομικών 
Σχέσεων. 

δ. Στην αρμοδιότητα της Γ ενικής Γ ραμματείας Διε¬ 
θνών Οικονομικών Σχέσεων υπάγονται οι κατωτέρω 
Υπηρεσίες Εξωτερικού του Υπουργείου Εθνικής Οικο¬ 
νομίας: 

- Η Μόνιμη Ελληνική Αντιπροσωπεία στον Οργανισμό 
Οικονομικής Συνεργασίας και Ανάπτυξης (ΜΕΑ-ΟΟΣΑ), 
που διέπεται από τις διατάξεις του π.δ. 1202 1980, 
αρθρα 2 και 3 (ΦΕΚ 310 Α) και π.δ. 185/1985 άρθρο 
3 (ΦΕΚ 74 Α ). 

- Το Γραφείο του Οικονομικού Συμβούλου στην Πρε¬ 
σβεία στην Ουάσιγκτον. 

- Το Γραφείο του Οικονομικού Συμβούλου στη Μόνιμη 
Ελληνική Αντιπροσωπεία στους Διεθνείς Οργανισμούς 
στη Γενεύη. 

ε. Η παρ. 5 του άρθρου 6 του ν. 2297/1995 αντικα¬ 
θίσταται ως εξής: 

'5. Η Γενική Διεύθυνση Συντονισμού και Επιθεώρησης 
Υπηρεσιών Εξωτερικού (Γ.Δ.Σ.Ε.Υ.Ε.) έχει την αρμο¬ 
διότητα για την Επιθεώρηση των Γ ραφείων ΟΕΥ και 
λοιπών Υπηρεσιών Εξωτερικού του Υπουργείου Εθνικής 
Οικονομίας." 

2.α. Με απόφαση του Υπουργού Εθνικής Οικονομίας 
ανακατανέμονται και επαναοριοθετούνται οι αρμοδιό¬ 
τητες των κάτωθι Διευθύνσεων, της Γ ενικής Διεύθυνσης 
Δημόσιων Επενδύσεων Περιφερειακής Πολιτικής και 
Ανάπτυξης του Υπουργείου Εθνικής Οικονομίας: 

- της Διεύθυνσης Περιφερειακής Πολιτικής, 

- της Διεύθυνσης Εφαρμογής και Εκταμιεύσεων (ΕΤ- 
ΠΑ), που μετονομάζεται σε Διεύθυνση Τομεακών Προ¬ 
γραμμάτων, 

- της Διεύθυνσης Ειδικών Προγραμμάτων Ε Ο.Κ.. 

β. Στη Γενική Διεύθυνση Δημοσίων Επενδύσεων Πε¬ 
ριφερειακής Πολιτικής και Ανάπτυξης του Υπουργείου 
Εθνικής Οικονομίας συνιστάται Αυτοτελές Γ ραφείο Δια¬ 
χείρισης Πόρων Ευρωπαϊκού Ταμείου Περιφερειακής 
Ανάπτυξης. 

Με απόφαση του Υπουργού Εθνικής Οικονομίας κα¬ 
θορίζονται οι αρμοδιότητες και η κατηγορία, ο κλάδος 
και ο βαθμός του προϊσταμένου αυτού. 

γ. Το Αυτοτελές Γ ραφείο Έργων Εκτροπής Αχελώου 
ποταμού και αξιοποίησης της Θεσσαλικής πεδιάδας, 
που συστήθηκε με την αριθμ 75/3390/22.1.93 απόφαση 
του Υπουργού Εθνικής Οικονομίας, καταργείται. 

3α. Ο Υπουργός Εθνικής Οικονομίας δύναται να 
εκχωρεί στο Γενικό Γραμματέα του Υπουργείου Εθνικής 


Οικονομίας και τις αρμοδιότητες της Γ ενικής Διεύθυνσης 
Ιδιωτικών Επενδύσεων. Στην περίπτωση αυτή όπου στις 
κείμενες διατάξεις αναφέρεται ο Γ ενικός Γραμματέας 
Επενδύσεων και Ανάπτυξης, θεωρείται ο Γενικός Γραμ¬ 
ματέας του Υπουργείου Εθνικής Οικονομίας. 

β. Το άρθρο 8 παρ. 3 εδ. 1 του ν. 1892/1990 τρο¬ 
ποποιείται ως ακολούθως: 

Ό Υπουργός Εθνικής Οικονομίας με απόφασή του 
ορίζει ως Πρόεδρο της Κεντρικής Γνωμοδοτικής Επι¬ 
τροπής το Γενικό Γραμματέα του Υπουργείου Εθνικής 
Οικονομίας ή το Γενικό Γραμματέα Επενδύσεων και 
Ανάπτυξης." 

Άρθρο δέκατο 

Αναπροσαρμογή ετήσιων επιχορηγήσεων από Ο.Λ.Π. 

1. Αναπροσαρμόζονται από της οικονομικής χρήσεως 
1987 οι καταβαλλόμενες από τον Οργανισμό Λιμένος 
Πειραιώς, σύμφωνα με τις διατάξεις του ν. 4544/1966 
άρθρο 14 παρ. 1, ν. 1220/1981 άρθρο 10 παρ. 1, ετήσιες 
επιχορηγήσεις στους όμορους του λιμένα δήμους και 
κοινότητες, ως ακολούθως 

Για τους Δήμους 

α Πειραιώς από 20.000,000 σε 40.000.000 δρχ. 

β Κερατσινίου από 6 000.000-οε 12.000 000 δρχ. 

γ! Περάματος απο 4.500.000 οε 9.000.000 δρχ. 

δ Δραπετσώνας από 1.500 000 σε 3.000.000 δρχ. 

Για τις Κοινότητες· 

ε. Αμπελακίων από 2.100.000 οε 4.200.000 δρχ. 

Σαλαμίνας 

στ. Σεληνίων από 1.000.000 σε 2.000.000 δρχ. 

Σαλαμίνας 

2. Τα ανωτέρω ποσά βαρύνουν τον προβλεπόμενο 
από τις διατάξεις του ν.δ. 2942/1954 άρθρο 11 και ν.δ. 
3398/ 1955 άρθρο 7 ειδικό λογαριασμό του Ο.Λ.Π. που 
τηρείται στην Τράπεζα της Ελλάδος. 

3. Με κοινές αποφάσεις των Υπουργών Οικονομικών 
και Εμπορικής Ναυτιλίας, που εκδίδονται μετά από 
γνώμη του Δ.Σ. του Ο.Λ.Π. και δημοσιεύονται στην 
Εφημερίδα της Κυβερνήσεως, δύνανται να αναπροσαρ ¬ 
μόζονται τα ποσά των επιχορηγήσεων κατ' έτος 

Άρθρο ενδέκατο 

1. Η προβλεπόμενη στην παρ. 2 του άρθρου 15 του 
ν 2328/1995 προθεσμία παρατείνεται κατά τρεις (3) 
μήνες, ήχοι μέχρι τις 2 Μαίου 1996. 

2. Στην παρ. 3 του άρθρου 15 του ν. 2328/1995 

προστίθεται εδάφιο ως εξής: 

"Με αυτό το προεδρικό διάταγμα ρυθμίζονται μεταξύ 
άλλων: α) Η διαδικασία και οι προϋποθέσεις της ονο- 
μαστικοποίησης των μετοχών, β) η νομική κατάσταση 
των μετοχών που μετά την ονομαστικοποίηση δεν 
φέρονται να ανήκουν σε προσδιορισμένο μέχρι φυσικού 
προσώπου κύριο λόγω ευρείας διασποράς των μετοχών 
και χωρίς ευθύνη των εταιρικών οργάνων, γ) ο τρόπος 
παρακολούθησης της ονομαστικοποίησης από το Χρη¬ 
ματιστήριο Αξιών Αθρνών και την Ανώνυμη ^Εταιρία 
αποθετηρίων εγγράφων, δ) κάθε άλλο συναφές ζήτημα. 

3. Ανώνυμες εταιρείες που εμπίπτουν στις διατάξεις 
της παραγράφου 1 του άρθρου 15 του ν. 2328/1995 
και οι οποίες δεν έχουν προβεί στην ονομαστικοποίηση 

των μετοχών τους μέσα στην προθεσμία των έξι (6>· 
μηνών της παρ; 2 του αυτού άρθρου δυναντα» ύο* 
μετέχουν στις διαδικασίες ανάληψης έργων ή προμη 
θειώϊ του Δημοσίου, ή των νομικών προσώπων του 
ευρύτερου δημόσιου τομέά, έφόσον με ^εύθυνηδήλω^ 
του νόμιμου εκπροσώπου τους, η οποία υποβάλλεται 
στην υπηρεσία ή το νομικά πρόσωπο που εχει π Ρ 0Κ Π 
ρύζει το σχετικό διαγωνισμό, σναλάβουν την υποχρέωσή 
να προβούν στην ονομαστικοποίηση των μέτοχων του^ 
εντός προθεσμίας τριών. (3) μηνών απο την ίσχυ το»; 
παρόντος. Παράβαση της υποχρέωσης αυτής συνεπά¬ 
γεται ακυρότητα της προσφοράς και κατάπτωση της, 
εγγυητικής επιστολής συμμετοχής στο διαγωνισμό ή 
έκπτωση του αναδόχου ή προμηθευτή και κατάπτωση 
των εγγυητικών επιστολών καλής εκτελεσης και προ 
καταβολής, με ταυτόχρονη επιβολή προστίμου ίσου 
προς το ποσό της προκαταβολής, το οποίο εισπράττεται 
σαν δημόσιο έσοδο σύμφωνα με τον Κ.Ε.Δ.Ε.. 

Για τις λεπτομέρειες εφαρμογής αυτής της διάταξης- 
ισχύουν τα προβλεπόμενα από το άρθρο 24 του ν. 
2214 / 1994 . 

Το προεδρικό διάταγμα θα εκδοθει μέρα σε διάστημά-; 
τριάντα (30) ημερών από την ισχύ του παρόντος νόμρΐέ, 

'Τ' 7 Άρθρο δωδέκατο 

Το άρθρο 180 του ν.δ. 187/1973 (ΦΕΚ 261 Α ) αντι¬ 
καθιστά τσι ως ακολούθως: 

" Άρθρο 180 

Γόι παραβάτες των διατάξεων του παρόντος Κε¬ 
φαλαίου και των σε εκτέλεση αυτού εκδιδόμενων προε¬ 
δρικών διαταγμάτων και αποφάσεων: (α) τιμωρούνται 
Πίκ,ση τουλάχιστο δύο (3 μη»»ν «ο, ® υοδκοτντα, 
οτις διοικητικές κυρώοεις του πρώτου εδάφιου της παρ. 

1 του άρθρου 157. - 

2 Ειδικά στις περιπτώσεις που δεν λαμβανονται τα 
αναγκαία μέτρα για την αποτροπή εκδόσεως υπερά¬ 
ριθμων εισιτηρίων, επιβίβασης, παραλαβής και μεταφο¬ 


ράς υπεραάθμών ε^βατών επιβάλλεται πρόστιμο ύψους 
δαοόα δρ* 6νό υπεράριθμο επιβάτη ή 25.000 δρχ. ανά 
υπεράριθμο ειοιτήριο. 

Άρθρο δέκατο τρίτο 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κ^Ρ^οε^κτός 
..εξορίζεται διαφόρετικά στις επι μέρους διατάξεις. 

Παραγγέλλομε τη δημοσίευση του παρόντος 
ρ^δατηςΚυβερνήσεως και την εκτέλεσή του ως νόμου τομ 

Κράτους. 


Αθήνα, 22 Φεβρουάριου ΐθθβ 

Ο ΠΡΟΕΔΡΟΣ ΤΙίΣ ΔΗΜΟΚΡΑΤΙΑΣ 

ΚΩ ΝΓΤ ΑΝΤΙΝΟΐΆ IΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ 4ΗΜ. 4ΚΗΚΗΣΗΣ 

ΚΑΙ ΑΠΟΚΕΝΤΡΩΣΗΣ β»«ΚΗΣ «ΚΟΝΟΜΑΣ 

ΑΠ,αΓ^Τ^ΠΟΥΑΟΙ ..ΠΑΠΑΝΤΟβΟΥ 


ΟΙΚΟΝΟΜΚΩΝ 

ΑΛ. ΠΑΠΑΔΟΠΟΥΛΟΙ 

ΠΕΡΙΒΑΛΛΟΝΤΟΣ, ΧΟΌΤ ΑΞΙΑΣ 
ΚΑΙ ΔΗΜ. ΕΡΓΟΜ 
ΚΟΝ. ΛΑΛΚ3ΤΗΣ 

ΔΙΚΑΙΟΣΥΝΗΣ 

ευαγ. βενιζελος 


ΑΝΑΠΤΥΞΗΣ 

Β. ΠΑΠΑΗΔΡΕΟΥ 

ΕΡΓΑΣΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ευαγ. παννοπουλος 

ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 23 Φεβρουάριου 1Θ96 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 





ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

| ΚΑΠΟΑΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Η * ΡΑΧ 52 34 312-1 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

«Μ.ΜΧ ΙΕ 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (Ο 31 ) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 41 36402 

Νικήτα 6-8 Τ.Κ. 185 31 ^ 4171307 

ΠΑΤΡΑ (061 ) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. _ . . 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100δρχ. ανά δσέλιδο ή μέρος αυτου 

1 ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 » 

25.000 » 

10.000 » 

5.000 » 

10.000 . 

3.000 · 

150,000 » 

10.000 · 

1.500 δρχ. 

2.500 » 

500 · 

2.500 · 

1.250 » 

500 · 

250 » 

500 » 

150 · 

7.500 » 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 

* Οι συνδρομές του εσωτερικού προπληρώνονται στα Δημόσια Ταμεία που δίδουν απιΛεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής, 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτό. 

1 Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







